Document ID: 31988R0832

KOMISSION ASETUS (ETY) N:o 832/88,
annettu 29 päivänä maaliskuuta 1988,
yhteisön elintarvikeapuna toimitettavien tuotteiden vientiä koskevista yksityiskohtaisista erityissäännöistä annetun asetuksen (ETY) N:o 2330/87 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon neuvoston vilja-alan yhteisestä markkinajärjestelystä 29 päivänä lokakuuta 1975 antaman asetuksen (ETY) N:o 2727/75(1), sellaisena kuin se on viimeksi muutettuna komission asetuksella (ETY) N:o 3989/87(2), ja erityisesti sen 16 artiklan 6 kohdan,
ottaa huomioon neuvoston riisin yhteisestä markkinajärjestelystä 21 päivänä kesäkuuta 1976 antaman asetuksen (ETY) N:o 1418/76(3), sellaisena kuin se on viimeksi muutettuna komission asetuksella (ETY) N:o 3990/87(4), ja erityisesti sen 17 artiklan 6 kohdan,
ottaa huomioon neuvoston maito- ja maitotuotealan yhteisestä markkinajärjestelystä 27 päivänä kesäkuuta 1968 antaman asetuksen (ETY) N:o 804/68(5), sellaisena kuin se on viimeksi muutettuna asetuksella (ETY) N:o 744/87(6), ja erityisesti sen 17 artiklan 4 kohdan,
ottaa huomioon neuvoston rasva-alan yhteisestä markkinajärjestelystä 22 päivänä syyskuuta 1966 antaman asetuksen (ETY) N:o 136/66(7), sellaisena kuin se on viimeksi muutettuna komission asetuksella (ETY) N:o 3994/87(8),
sekä katsoo, että:
neuvoston 22 päivänä joulukuuta 1986 elintarvikeapupolitiikasta ja elintarvikeavun hallinnosta antaman asetuksen (ETY) N:o 3972/86(9), sellaisena kuin se on muutettuna asetuksella (ETY) N:o 3785/87(10), soveltamiseksi yleiset säännöt yhteisön elintarvikeapuna toimitettavien tuotteiden hankinnalle yhteisössä on vahvistettu komission asetuksessa (ETY) N:o 2200/87(11); yksityiskohtaiset erityissäännöt ovat komission asetuksessa (ETY) N:o 2330/87(12),
edellä mainitut uudet hankintaa koskevat yksityiskohtaiset säännöt merkitsevät vientitukien soveltamista; kun kyse on lastaussatamaan tehtävistä toimituksista, alunperin toimituksen täytäntöönpanoa varten vahvistettua määräaikaa voidaan tietyissä tapauksissa pidentää syistä, joista yhteisön toimija, joka toimittaa tuotteet, ei ole vastuussa, mikä johtaa komission asetuksen (ETY) N:o 3665/87(13) 4 artiklassa säädetyn, vienti-ilmoituksen hyväksymisen ja yhteisön tullialueen jättämisen välisen kuudenkymmenen päivän määräajan ylittämiseen; tässä erityistapauksessa on aiheellista olla soveltamatta kuudenkymmenen päivän määräaikaa, jotta vältettäisiin kyseisen määräajan ylittämisestä aiheutuvat negatiiviset lailliset seuraamukset, joita ei voitaisi perustella ottaen huomioon yhteisön elintarvikeapuun liittyen tavoitellut päämäärät,
tässä asetuksessa säädetyt toimenpiteet ovat asianomaisten hallintokomiteoiden lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2330/87 2 artiklan 1 kohta seuraavasti:
"1. Komission asetuksen (ETY) N:o 3665/87(*) artiklan 2 kohdasta poiketen toimijalle maksettava vientituki tai tarvittaessa viennin yhteydessä perittävä maksu on sama kuin se, jota sovelletaan sen säädöksen liitteessä vahvistettuna päivänä, jossa määritellään edellytykset, joissa elintarvikeapua koskeva toimi on toteutettava (otsake N:o 25).
Asetuksen (ETY) N:o 3665/87 4 artiklan 1 kohdassa ja 32 artiklan 1 kohdassa tarkoitettua määräaikaa ei sovelleta lastaussatamaan tehtäviin toimituksiin.
(*) EYVL N:o L 351, 14.12.1987, s. 1."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Niiden hakemuksesta, joita asia koskee, sitä sovelletaan 2 päivästä elokuuta 1987 alkaen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä marraskuuta 1988.

Labels: 8
3
5